ธปท.เล็งเปิดไลเซ่นใหม่ในธุรกิจแบงก์
ผู้ว่าธปท.เตรียมเปิดไลเซ่นใหม่ในธุรกิจแบงก์ปี2556 เพื่อปรับปรุงโครงสร้างสถาบันการเงินให้แข็งแกร่งมากขึ้น
22 ก.พ. 2553

ผู้ว่าธปท.เตรียมเปิดไลเซ่นใหม่ในธุรกิจแบงก์ปี2556 เพื่อปรับปรุงโครงสร้างสถาบันการเงินให้แข็งแกร่งมากขึ้น
นางธาริษา วัฒนเกษ ผู้ว่าการธนาคารแห่งประเทศไทย หรือ ธปท. เปิดเผยในงานสัมนาไฟแนนซ์ ไทยแลนด์ 2010 ว่า แนวนโยบายที่ธปท.จะทำในระยะต่อไปคือการเปิดให้ใบอนุญาต(ไลเซ่น) แก่นักลงทุนรายใหม่ ทั้งที่เป็นนักลงทุนไทย และนักลงทุนต่างชาติให้สามารถประกอบธุรกิจธนาคารพาณิชย์ได้ เพื่อเป็นการส่งสเสริมให้ธุรกิจสถาบันการเงินไทยมีการแข่งขันกันมากขึ้น เบื้องต้นคาดว่าจะเปิดไลเซ่นได้ในปี 2556 ตามแผนพัฒนาระบบสถาบันการเงินไทย ระยะที่ 2 
ทั้งนี้ผู้ว่าการ ธปท. เชื่อว่า การเพิ่มการแข่งขันในธุรกิจธนาคารพาณิชย์ จะช่วยส่งเสริมให้ระบบสถาบันการเงินไทย มีประสิทธิภาพมากขึ้นส่งเสริมให้ภาคธุรกิจที่แท้จริงขยายตัวได้มากขึ้น แม้ว่าในช่วงที่ผ่านมา ธุรกิจธนาคารพาณิชย์ จะแข็งแกร่งอยู่แล้ว โดยมีผลกำไรต่อเนื่องมาถึง9ปี ล่าสุดก็มีการปล่อยสินเชื่อได้ดี และมีระดับหนี้ที่ไม่ก่อให้เกิดรายได้(NPL)ลดลงเหลือ 2.5% มีเงินกองทุนต่อสินทรัพย์เสี่ยง (BIS) 16% แบ่งเป็นเงินกองทุนขั้นที่ 1 สูงถึง 12%